Daryolar oʻzanlarini tozalash ishlariga tadbirkorlik subyektlarini elektron onlayn-auksion orqali jalb qilish tartibini joriy etish toʻgʻrisida
(resolution, 2026-06-01)

Oʻzbekiston Respublikasi Prezidentining “Ichki bozorni qum-shagʻal materiallari bilan barqaror taʼminlash boʻyicha qoʻshimcha chora-tadbirlar toʻgʻrisida” 2018-yil 9-iyuldagi PQ-3841-son qarori ijrosini taʼminlash hamda daryolar oʻzanlarini tozalash jarayonida qum-shagʻal materiallarini qazib olish ishlariga tadbirkorlik subyektlarini jalb qilish tartibini joriy etish maqsadida Vazirlar Mahkamasi qaror qiladi: 1. Daryolar oʻzanlarini tozalash uchun ishlab chiqilgan loyihalarni amalga oshirish huquqini elektron onlayn-auksion orqali realizatsiya qilish uchun materiallar tayyorlash tartibi toʻgʻrisidagi nizom 1-ilovaga muvofiq tasdiqlansin. 2. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 3. Oʻzbekiston Respublikasi Favqulodda vaziyatlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi Favqulodda vaziyatlar vaziri vazifasini bajaruvchi T.A. Xudaybergenov zimmasiga yuklansin. 1. Ushbu Nizom daryolar oʻzanlarini tozalash maqsadida ishlab chiqilgan loyihalarni amalga oshirish huquqini elektron onlayn-auksion orqali realizatsiya qilish uchun materiallarni tayyorlash tartibini belgilaydi. 2. Ushbu Nizomda quyidagi asosiy tushunchalar qoʻllaniladi: “E-auksion” elektron savdo platformasi (keyingi oʻrinlarda — elektron savdo platformasi) — elektron onlayn-auksionlarni (keyingi oʻrinlarda auksion deb ataladi) tashkil etish va oʻtkazish uchun zarur boʻlgan axborotni kiritish, saqlash va qayta ishlash, shuningdek, manfaatdor shaxslarning auksionlar jarayonlaridan operator veb-portali orqali bevosita foydalanish imkoniyatini taʼminlaydigan axborot tizimi; auksion — elektron savdo platformasi orqali loyihalarni amalga oshirish huquqi realizatsiya qilinadigan auksion; loyiha tashkilotlari — daryolar oʻzanlarini tozalash ishlarini tashkil etishda ilmiy izlanishlar va hisob-kitoblarga tayangan holda loyihalarni ishlab chiqishga ixtisoslashgan tashkilotlar; loyihaning minimal qiymati — loyihani auksionga qoʻyish uchun uni amalga oshirish huquqining qiymati; operator — elektron savdo platformasida auksionlarni tashkil etadigan va oʻtkazadigan “Elektron onlayn-auksionlarni tashkil etish” aksiyadorlik jamiyati; 3. Daryolar oʻzanlarini tozalash uchun ishlab chiqilgan loyihalarni amalga oshirish huquqini elektron onlayn-auksion orqali realizatsiya qilish uchun materiallar tayyorlash mazkur Nizomga 1-ilovaga muvofiq sxema boʻyicha tayyorlanadi. 4. Daryolar oʻzanlarini tozalashda qum-shagʻal materiallarini qazib olish ishlari transport va yoʻl infratuzilmasi obyektlarini, shuningdek, davlat dasturlari, yirik investitsiya loyihalari va davlat ahamiyatiga ega boshqa loyihalar doirasida qurilish, rekonstruksiya va taʼmirlash ishlarini amalga oshirish uchun Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasining qarorlari asosida, istisno tariqasida, Oʻzbekiston Respublikasi Suv xoʻjaligi vazirligi huzuridagi “Suv xoʻjaligida bozor mexanizmlarini joriy qilish” davlat muassasasi (keyingi oʻrinlarda — “Suv xoʻjaligida bozor mexanizmlarini joriy qilish” DM) va tadbirkorlik subyektlari yoki boshqa tashkilotlar oʻrtasida toʻgʻridan-toʻgʻri shartnoma tuzilib, loyiha hujjatlarini ishlab chiqqan holda amalga oshirilishi mumkin. Agar bunday daryo uchastkalari uchun loyiha hujjatlari ishlab chiqilmagan yoki yakunlanmagan boʻlsa, bunda daryolar oʻzanlarini tozalashda qum-shagʻal materiallarini qazib olish boʻyicha loyiha hujjatlarini ishlab chiqish va davlat ekologik ekspertizasidan oʻtkazish ishlarini parallel ravishda olib borilishiga ruxsat beriladi. Tadbirkorlik subyektlarining huquqlarini toʻlaqonli taʼminlash maqsadida favqulodda vaziyatlarning oldini olish va ular oqibatida zararlangan daryolar qirgʻoqlarini va ulardagi dambalarni tiklashga daryo oʻzanlaridan qazib olingan qum-shagʻal materiallari uchun toʻlovlar undirilmaydi. Bunda loyihada belgilangan zaxira qirgʻoqlarni va dambalarni tiklash uchun olingan qum-shagʻal materiallari hajmiga kamaytiriladi. 5. Toʻplanib qolgan qum-shagʻal materiallaridan tozalanishi lozim boʻlgan daryo oʻzanlarining roʻyxati Suv xoʻjaligi vazirligi, Favqulodda vaziyatlar vazirligi hamda Ekologiya va iqlim oʻzgarishi milliy qoʻmitasi xodimlari tomonidan oʻtkaziladigan oʻrganishlar natijalari boʻyicha shakllantiriladi. tozalanishi lozim boʻlgan uchastkalarning roʻyxati Suv xoʻjaligi va Favqulodda vaziyatlar vazirliklarining qoʻshma qarori bilan tasdiqlanadi; Daryo oʻzanlarini tozalashda faqat, qirgʻoqlar yuvilishiga hamda yaqin hududlarni suv bosishiga sabab boʻlishi mumkin boʻlgan va suv oqimlariga toʻsqinlik qilayotgan oʻzanda yigʻilib qolgan qum-shagʻal materiallari hajmining qazib olinishiga ruxsat etiladi. 6. Oʻzbekiston Respublikasi Favqulodda vaziyatlar vazirligi besh ish kuni mobaynida uchastkalar roʻyxatini Oʻzbekiston Respublikasi Prezidentining 2022-yil 18-noyabrdagi PQ-426-son qarori bilan tashkil etilgan Toshqin suvlari va sel oqimlarini xavf-xatarsiz oʻtkazib yuborishni taʼminlash, qor koʻchishi va yer koʻchki hodisalari xavfini kamaytirish boʻyicha hukumat komissiyasiga (keyingi oʻrinlarda — Komissiya) belgilangan tartibda kiritadi. Komissiya oʻn ish kuni mobaynida uchastkalar roʻyxatini koʻrib chiqadi, tasdiqlaydi va ijro uchun Oʻzbekiston Respublikasi Favqulodda vaziyatlar vazirligiga yuboradi. 7. “Suv xoʻjaligida bozor mexanizmlarini joriy qilish” DM besh ish kuni mobaynida tasdiqlangan uchastkalar roʻyxati boʻyicha bosqichma-bosqich har bir uchastkaga loyiha hujjatlarini ishlab chiqish uchun tegishli loyiha tashkilotlariga buyurtma beradi. 8. Loyiha tashkilotlari buyurtmada (shartnomada) koʻrsatilgan muddatda loyiha hujjatlarini ishlab chiqadi. Loyiha hujjatlarida quyidagilar aks ettiriladi: loyihaning maqsadi; qum-shagʻal zaxirasining hajmi; loyihadan kutiladigan natija; loyihani amalga oshirish muddati va joyi; loyihani amalga oshirish joyi joylashgan hududdan kelib chiqqan holda texnik koʻrsatkichlar. 9. Loyiha tashkilotlari tomonidan tayyorlangan loyiha hujjatlarini olgandan soʻng “Suv xoʻjaligida bozor mexanizmlarini joriy qilish” DM ikki ish kuni mobaynida davlat ekologik ekspertizasi xulosasini olish uchun Oʻzbekiston Respublikasi Ekologiya va iqlim oʻzgarishi milliy qoʻmitasining davlat ekologik ekspertizasi organlariga belgilangan tartibda loyiha hujjatlarini taqdim etadi. 10. Oʻzbekiston Respublikasi Ekologiya va iqlim oʻzgarishi milliy qoʻmitasining davlat ekologik ekspertizasi organlari yigirma ish kuni mobaynida har bir loyiha hujjati boʻyicha davlat ekologik ekspertizasi xulosasini tayyorlaydi va “Suv xoʻjaligida bozor mexanizmlarini joriy qilish” DMning shaxsiy kabinetiga elektron shaklda yuboradi. 11. Loyiha hujjatlari boʻyicha davlat ekologik ekspertizasi xulosasi olingandan soʻng “Suv xoʻjaligida bozor mexanizmlarini joriy qilish” DM ikki ish kuni mobaynida loyihani amalga oshirish huquqini auksionda realizatsiya qilish uchun tegishli materiallar tayyorlanishini taʼminlaydi. 12. Loyihani amalga oshirish huquqini auksionda realizatsiya qilish uchun tegishli materiallarni tayyorlash quyidagilarni oʻz ichiga oladi: loyihaning minimal qiymatini aniqlash; loyihani amalga oshirish huquqini auksionda realizatsiya qilish uchun auksionga qoʻyish toʻgʻrisida “Suv xoʻjaligida bozor mexanizmlarini joriy qilish” DM boshligʻi buyrugʻini ishlab chiqish; loyihani amalga oshirish huquqini auksionda realizatsiya qilish uchun boshqa zarur hujjatlarni tayyorlash. 13. Loyihani amalga oshirish huquqining minimal qiymati loyiha hujjatlarini ishlab chiqish, davlat ekologik ekspertizasi xulosasini olish, loyihaning amalga oshirilishini monitoring qilish, shuningdek, tadbirkorlik subyektlarini daryo oʻzanlarini tozalash ishlariga jalb qilish bilan bogʻliq xarajatlardan kelib chiqib, quyidagi formula orqali aniqlanadi: N = (L + E + M) x S, bunda: N — loyihani amalga oshirish huquqining minimal qiymati; L — loyiha hujjatlarini ishlab chiqish bilan bogʻliq xarajatlar; E — loyiha hujjatlariga davlat ekologik ekspertizasi xulosasini olishga sarflanadigan mablagʻlar; M — loyihaning amalga oshirilishini monitoring qilish bilan bogʻliq xarajatlar, bunda ushbu qiymat loyihani amalga oshirish huquqini auksionga qoʻyish kunida amalda boʻlgan mehnatga haq toʻlashning eng kam miqdorining 100 baravarida belgilanadi; S — qoʻshilgan qiymat soligʻi, S= 1,15. Toshkent shahri va Toshkent viloyati hududlaridagi uchastkalarda loyihani amalga oshirish huquqining minimal qiymatini hisoblashda 0,1 pasaytiruvchi koeffitsiyent qoʻllaniladi. 14. Loyihani amalga oshirish huquqini auksionda realizatsiya qilish uchun auksionga qoʻyish toʻgʻrisidagi buyruq “Suv xoʻjaligida bozor mexanizmlarini joriy qilish” DM boshligʻi tomonidan imzolanadi va unda quyidagilar koʻrsatiladi: loyihani amalga oshirish huquqini auksionga qoʻyish uchun asos; loyihani amalga oshirishdan belgilangan maqsad; loyihaning oʻziga xos raqami, uni amalga oshirish joyi va muddati; loyiha boʻyicha qum-shagʻal zaxirasining hajmi; loyihaning minimal qiymati (boshlangʻich narxi); loyihani amalga oshirish huquqi egasining majburiyatlari, shu jumladan, davlat ekologik ekspertizasi xulosasida qayd etilgan majburiyatlar; loyihani amalga oshirish shartlari va tartibi toʻgʻrisida axborot. 15. Loyiha hujjatlari boʻyicha davlat ekologik ekspertizasi xulosasi olingandan soʻng “Suv xoʻjaligida bozor mexanizmlarini joriy qilish” DM ikki ish kuni mobaynida operatorga loyihani amalga oshirish huquqini realizatsiya qilish boʻyicha auksion tashkil qilish haqidagi elektron buyurtmani (keyingi oʻrinlarda — buyurtma) mazkur Nizomga 2-ilovaga muvofiq shaklda taqdim etadi. 16. Buyurtma “Suv xoʻjaligida bozor mexanizmlarini joriy qilish” DM boshligʻining elektron imzosi bilan tasdiqlanadi va operatorga yuboriladi. 17. Buyurtmaga quyidagilar elektron (skaner qilingan) shaklda ilova qilinadi: a) “Suv xoʻjaligida bozor mexanizmlarini joriy qilish” DM boshligʻining loyihani amalga oshirish huquqini auksionda realizatsiya qilish uchun auksionga qoʻyish toʻgʻrisidagi buyrugʻi; b) daryo oʻzanlaridan qum-shagʻal materiallarini qazib olish ishlarini olib borish boʻyicha tayyorlangan loyiha annotatsiyasi; v) davlat ekologik ekspertizasi xulosasi; g) “Suv xoʻjaligida bozor mexanizmlarini joriy qilish” DM va auksion gʻolibi bilan tuziladigan shartnoma loyihasi; d) google xaritada loyihani amalga oshirish joyi (koordinatali nuqtalari bilan); e) loyihani amalga oshirish joyining fotosurati (15x20 sm). 18. Buyurtmaga mazkur Nizomning 17-bandida nazarda tutilgan barcha hujjatlar ilova qilinmaganda yoki ular tegishli ravishda rasmiylashtirilmaganda, operator buyurtmani olgandan soʻng keyingi ish kunidan kechiktirmasdan buyurtmani bartaraf etilishi lozim boʻlgan kamchiliklarni koʻrsatgan holda “Suv xoʻjaligida bozor mexanizmlarini joriy qilish” DMga qaytaradi. “Suv xoʻjaligida bozor mexanizmlarini joriy qilish” DM operator tomonidan qayd etilgan barcha kamchiliklarni besh ish kuni mobaynida bartaraf etib, buyurtmani mazkur Nizomning 17-bandi talablariga muvofiq takroran operatorga yuboradi. 19. “Suv xoʻjaligida bozor mexanizmlarini joriy qilish” DM taqdim etgan hujjatlar mazkur Nizomning 17-bandi talablariga muvofiqligi yuzasidan operator tasdigʻidan soʻng: bosma va elektron ommaviy axborot vositalarida loyihani amalga oshirish huquqi auksionga qoʻyilishi toʻgʻrisidagi axborotni tarqatadi; Suv xoʻjaligida bozor mexanizmlarini joriy qilish” DM loyihani amalga oshirish huquqi auksionga qoʻyilishi haqidagi axborotni Suv xoʻjaligi vazirligiga yuboradi. 20. Oʻzbekiston Respublikasi Suv xoʻjaligi vazirligi tadbirkorlik subyektlarini auksionda ishtirok etishga keng jalb qilishga doir choralarni koʻradi, shu jumladan, “Suv xoʻjaligida bozor mexanizmlarini joriy qilish” DMdan olingan hujjatlar va axborotni auksionda ishtirok etish uchun buyurtma joylashtiriladigan Internet jahon axborot tarmogʻidagi manziliga tayangan holda, oʻz rasmiy veb-saytida majburiy tartibda joylashtiradi. 21. Daryolar oʻzanlarini tozalash uchun yer uchastkasiga boʻlgan huquqni elektron savdo platformasida realizatsiya qilish, tozalanishi lozim boʻlgan uchastkalarning roʻyxati Suv xoʻjaligi vazirligi, Favqulodda vaziyatlar vazirligi hamda Ekologiya va iqlim oʻzgarishi milliy qoʻmitasining hududiy boshqarmalari tomonidan oʻtkaziladigan oʻrganishlar natijalari boʻyicha shakllantiriladi. Tozalanishi lozim boʻlgan uchastkalarning roʻyxati Suv xoʻjaligi vazirligi, Favqulodda vaziyatlar vazirligi va Ekologiya va iqlim oʻzgarishi milliy qoʻmitasining qoʻshma qarori bilan tasdiqlanadi. 22. Auksion gʻolibi tomonidan obyekt qiymati toʻliq toʻlangandan soʻng bayonnoma rasmiylashtiriladi. Bunda ushbu auksion obyekti boʻyicha avval toʻlangan zakalat puli auksion obyektining 100 foiz qiymatiga qoʻshib hisoblanadi. 23. “Suv xoʻjaligida bozor mexanizmlarini joriy qilish” DM operatordan auksion natijalari haqidagi bayonnomani olgandan soʻng va loyihani amalga oshirish huquqini realizatsiya qilishdan pul mablagʻlari tushgach, oʻn ish kun mobaynida: auksion gʻolibi bilan belgilangan tartibda shartnoma tuzadi; “Suv xoʻjaligida bozor mexanizmlarini joriy qilish” DM Suv xoʻjaligi vazirligiga auksion gʻolibi toʻgʻrisidagi maʼlumotlarni taqdim etadi. 24. Oʻzbekiston Respublikasi Suv xoʻjaligi vazirligi “Suv xoʻjaligida bozor mexanizmlarini joriy qilish” DMdan olingan auksion gʻolibi toʻgʻrisidagi maʼlumotlarni uch ish kuni mobaynida oʻz rasmiy veb-saytida majburiy tartibda joylashtiradi. 25. Loyihani amalga oshirish huquqini realizatsiya qilishdan tushgan pul mablagʻlari operatorning maxsus hisobvaragʻida yigʻiladi va auksion gʻolibi tomonidan obyekt qabul qilinganligi tasdiqlangandan soʻng auksionni tashkil qilish xizmatlari uchun toʻlov summalari chegirilgandan keyin qolgan pul mablagʻlari “Suv xoʻjaligida bozor mexanizmlarini joriy qilish” DMning bank hisobvaragʻiga oʻtkaziladi. 26. Shartnomada loyihani amalga oshirish shartlari, shu jumladan, loyihani belgilangan muddatlarda amalga oshirish, davlat ekologik ekspertizasi xulosasida nazarda tutilgan talablarga rioya etish toʻgʻrisidagi majburiyatlar, shuningdek, ushbu majburiyatlarni bajarmaslik oqibatlari koʻrsatiladi. Bunda shartnomaga auksionni oʻtkazish haqidagi xabarnomada avval nazarda tutilmagan talablar va majburiyatlarni kiritishga yoʻl qoʻyilmaydi. 27. Auksion gʻolibi shartnomada koʻrsatilgan majburiyatlarga hamda davlat ekologik ekspertizasi shartlariga rioya etmagan holatlarda, ushbu loyihani amalga oshirish boʻyicha tuzilgan shartnoma qonunchilik hujjatlarida belgilangan tartibda bekor qilinadi. 28. Daryo oʻzanlarini tozalash jarayonida qum-shagʻal materiallarini qazib olish ishlari yer uchastkalarini ajratmagan xolda mavsumiy amalga oshiriladi. 29. Tadbirkorlik subyektlari har yili bir marta yillik qazib olingan foydali qazilmalar hajmlari toʻgʻrisida belgilangan tartibda marksheyderlik xulosasini tuzadilar va Suv xoʻjaligi vazirligining tegishli boʻlinmalariga taqdim etadilar. 30. “Suv xoʻjaligida bozor mexanizmlarini joriy qilish DM doimiy ravishda: Oʻzbekiston Respublikasi Favqulodda vaziyatlar vazirligi, Suv xoʻjaligi vazirligi, Ekologiya va iqlim oʻzgarishi milliy qoʻmitasi hamda Togʻ-kon sanoati va geologiya vazirligi xodimlari bilan birgalikda joylarga chiqqan holda, daryolar oʻzanlarini tozalash ishlari olib borilayotgan uchastkalardagi holatni oʻrganadi; shartnoma asosida jalb etilgan tadbirkorlik subyektlari tomonidan daryolar oʻzanlarini tozalash ishlari natijasida olingan qum-shagʻal materiallari hajmining hisobini yuritadi. 31. Auksion gʻolibi tomonidan loyihani amalga oshirish boʻyicha majburiyatlarning bajarilishi “Suv xoʻjaligida bozor mexanizmlarini joriy qilish DM tomonidan nazorat qilinadi va bu haqda har oyda Suv xoʻjaligi vazirligiga hisobot beriladi. 32. Ushbu Nizom talablari buzilishida aybdor shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarMuddatlar1-bosqichSuv xoʻjaligi vazirligi,Favqulodda vaziyatlar vazirligi hamda Ekologiya va iqlim oʻzgarishi milliy qoʻmitasining viloyat boshqarmalariDaryolar oʻzanlarida qum-shagʻal materiallari toʻplanib qolgan va tozalanishi lozim boʻlgan uchastkalar roʻyxatini (keyingi oʻrinlarda — uchastkalar roʻyxati) shakllantiradi.Zaruratga koʻra2-bosqichSuv xoʻjaligi vazirligi,Favqulodda vaziyatlar vazirligi,Ekologiya va iqlim oʻzgarishi milliy qoʻmitasiTozalanishi lozim boʻlgan uchastkalarning roʻyxatini qoʻshma qarori bilan tasdiqlaydi.5 ish kuni mobaynida3-bosqichSuv xoʻjaligi vazirligi “Suv xoʻjaligida bozor mexanizmlarini joriy qilish” DMTasdiqlangan uchastkalar roʻyxati boʻyicha bosqichma-bosqich har bir uchastkaga loyiha hujjatlarini “Suv xoʻjaligida bozor mexanizmlarini joriy qilish” DM tomonidan zaruratga koʻra boshqa loyiha tashkilotlarini jalb qilgan holda ishlab chiqadi.5 ish kuni mobaynida4-bosqichLoyiha tashkilotlariLoyiha hujjatlarini ishlab chiqadi.Shartnomaga muvofiq5-bosqich“Suv xoʻjaligida bozor mexanizmlarini joriy qilish” DMDavlat ekologik ekspertizasi xulosasini olish uchun Ekologiya va iqlim oʻzgarishi milliy qoʻmitasining davlat ekologik ekspertizasi organlariga loyiha hujjatlarini taqdim etadi.2 ish kuni mobaynida6-bosqichEkologiya va iqlim oʻzgarishi milliy qoʻmitasining davlat ekologik ekspertizasi organlariHar bir loyiha hujjatlari boʻyicha davlat ekologik ekspertizasi xulosasini tayyorlaydi va “Suv xoʻjaligida bozor mexanizmlarini joriy qilish” DM vakiliga ishonchnoma asosida topshiradi.20 ish kuni mobaynida7-bosqich“Suv xoʻjaligida bozor mexanizmlarini joriy qilish” DMLoyihani amalga oshirish huquqini auksionda realizatsiya qilish uchun Davlat aktivlarini boshqarish agentligi huzuridagi “Elektron onlayn-auksionlarni tashkil etish” AJga (keyingi oʻrinlarda — operator) elektron buyurtma beradi.2 ish kuni mobaynida8-bosqichOperatorOʻtkazilgan auksion natijalari haqidagi bayonnomani “Suv xoʻjaligida bozor mexanizmlarini joriy qilish” DMga taqdim etadi va tegishli maʼlumotlarni oʻz rasmiy veb-saytiga joylashtiradi.1 ish kuni mobaynida9-bosqich“Suv xoʻjaligida bozor mexanizmlarini joriy qilish” DMAuksion gʻolibi bilan shartnoma tuzadi hamda Suv xoʻjaligi vazirligi auksion gʻoliblari toʻgʻrisida maʼlumotlar taqdim etadi.3 ish kuni mobaynida10-bosqich“Suv xoʻjaligida bozor mexanizmlarini joriy qilish” DMAuksion gʻoliblari toʻgʻrisidagi maʼlumotlarni oʻz rasmiy veb-saytida majburiy tartibda joylashtiradi.3 ish kuni mobaynida11-bosqich“Suv xoʻjaligida bozor mexanizmlarini joriy qilish” DM,Favqulodda vaziyatlar vazirligi,“Suvxoʻjaliknazorat” inspeksiyasiJoylarga chiqqan holda, daryolar oʻzanlarini tozalash ishlari amalga oshirilayotgan uchastkalardagi holatni oʻrganadi.Doimiy ravishda12-bosqich“Suv xoʻjaligida bozor mexanizmlarini joriy qilish” DMShartnoma asosida jalb etilgan tadbirkorlik subyektlari tomonidan daryolar oʻzanlarini tozalash ishlari natijasida olingan qum-shagʻal materiallarining hisobini yuritadi.Doimiy ravishda Loyihani amalga oshirish huquqini realizatsiya qilish boʻyicha elektron onlayn-auksion tashkil qilish haqidaELEKTRON BUYURTMA 20___ yil “____” __________da ________ “Suv xoʻjaligida bozor mexanizmlarini joriy qilish” DM va “Elektron onlayn-auksionlarni tashkil etish” AJ oʻrtasida tuzilgan ____-son shartnomaga muvofiq, shuningdek, “Suv xoʻjaligida bozor mexanizmlarini joriy qilish” DM boshligʻining 20___ yil “_____” ____________ dagi buyrugʻiga binoan “Suv xoʻjaligida bozor mexanizmlarini joriy qilish” DM quyidagi loyihani amalga oshirish huquqini elektron onlayn-auksionda realizatsiya qilish uchun ushbu buyurtmani taqdim etadi:1. Loyihaning oʻziga xos raqami _______________________________________________________.2. Loyihani amalga oshirish joyi _____________________________________________________.3. Belgilangan maqsad _______________________________________________________________.4. Loyiha boʻyicha qum-shagʻal zaxirasining hajmi ________________________________________.5. Loyihaning minimal qiymati (boshlangʻich narxi) (soʻmda) ______________________________.6. Elektron onlayn-auksion gʻolibining majburiyatlari:6.1. Loyihani amalga oshirish muddati _________________________________________________;6.2. Loyihani amalga oshirish huquqi egasiga davlat ekologik ekspertizasi xulosasiga muvofiq qoʻyiladigan talablar: ______________________________________________________________________________________________________________________________________________________________;6.3. Shartnoma shartlari va tartibiga taalluqli boshqa talablar ____________________________________________________________________________________________________________________.7. Loyihani amalga oshirish huquqini realizatsiya qilishdan tushgan mablagʻlar oʻtkazilishi mumkin boʻlgan bank rekvizitlari:Bank nomi _________________________________________________________________________;Bank MFO _________________________________________________________________________;Bank hisobvaragʻi ___________________________________________________________________.8. “Suv xoʻjaligida bozor mexanizmlarini joriy qilish” DMning manzili va bogʻlanish uchun maʼlumotlari (telefon raqami, elektron pochta manzili va boshqalar) _________________________________________________________________________________________________________________.Buyurtma 20 ___ yil “____” _______________ da taqdim etildi.“Suv xoʻjaligida bozor mexanizmlarini joriy qilish” DM boshligʻi__________________________________(F.I.O.)ERI 2. Vazirlar Mahkamasining 2017-yil 21-dekabrdagi 1009-son qarori bilan tasdiqlangan Daryolar oʻzanlarini tozalash va qirgʻoqlarini mustahkamlash ishlarini amalga oshirish tartibi toʻgʻrisidagi nizomning 6-bandiga quyidagi mazmundagi xatboshi qoʻshilsin: “Daryolar oʻzanlarini toʻplanib qolgan qum-shagʻal materiallaridan tozalash FVV, Davlat ekologiya qoʻmitasi hamda Davlat geologiya qoʻmitalari xodimlari tomonidan olib borilgan oʻrganishlar natijasida shakllantirilgan roʻyxatga muvofiq belgilangan tartibda amalga oshiriladi”.